Pol Rend

Pol Rend (; ) — Amerikalı qrafik dizayner. O, IBM, UPS, Enron, Morningstar, Inc., Westinghouse, ABC və NeXT şirkətləri də daxil olmaqla, korporativ loqotiplər üzərində işi ilə tanınır. Rend qrafik dizaynın İsveçrə üslubunu mənimsəyən və tətbiq edən ilk Amerika kommersiya rəssamlarından biri idi.

Rend 1956-cı ildən 1969-cu ilə qədər və 1974-cü ildən 1985-ci ilə qədər dərs dediyi Konnektikut ştatının Nyu-Heyven şəhərindəki Yel Universitetində Qrafik Dizayn üzrə Fəxri Professor idi. O, 1972-ci ildə Nyu-York İncəsənət Direktorları Klubunun Şöhrət Zalına daxil edilmişdir.

 Həyatı 
Pol Rend 15 avqust 1914-cü ildə Bruklin şəhərində anadan olub. O, Nyu-Yorkdakı Pratt İnstitutu və Parsons Dizayn Məktəbində təhsil alıb. Onun təhsil illərində Bauhaus məktəbinin təsiri altında formalaşan modern dizayn prinsipləri gələcək yaradıcılığına yön vermişdir.

Rend IBM, UPS, ABC və Westinghouse kimi dünya səviyyəsində tanınan böyük korporasiyalar üçün loqolar hazırlamışdır. Onun hazırladığı loqolar sadə, lakin yaddaqalan və uzunömürlü dizayn nümunələri olmuşdur. IBM loqosu, Paul Randın modern dizayna olan yanaşmasının mükəmməl nümunələrindən biridir. O, IBM üçün hazırladığı loqoda sadə və geometrik formaları birləşdirərək, güclü və etibarlı bir vizual identifikasiya yaratmışdır.

Rend ömrünün son illərini dizayn işlərinə və xatirələrini yazmağa həsr etmişdir. 1996-cı ildə 82 yaşında Konnektikut ştatının Norvalk şəhərində xərçəngdən vəfat etmişdir. O, Bet-El qəbiristanlığında dəfn edilmişdir.Paul Rand (1914—1996) на сайте :en:Find A Grave.

 Əsərləri 
Pol Rend dizayn haqqında bir sıra kitablar yazmışdır. Onun məşhur kitablarından bəziləri bunlardır:
 "Thoughts on Design" (1947) – Dizayn nəzəriyyəsi və praktikası haqqında fundamental kitab.
 "Design, Form, and Chaos" (1993) – Dizaynın əsas prinsipləri və onun sənaye ilə əlaqəsi haqqında kitab.

 İstinadlar 

 Xarici keçidlər 

Kateqoriya:XX əsr ABŞ dizaynerləri